માતરમાં ભૂગર્ભ ગટર યોજનાનું કામ છેલ્લા પાંચ વર્ષથી ખોરંભે પડ્યું છે. એક તરફ આ કામ અધૂરૂ હોવાથી પંચાયત આ કામની જવાબદારી સ્વીકારવા તૈયાર નથી. જ્યારે ગાંધીનગરથી આ કામ કરવામાં આવ્યું હોવાથી તંત્રએ હાથ અધ્ધર કરી લીધા છે. કરોડોનો ખર્ચ કર્યો હોવાછતાં પણ સ્થાનિક ગ્રામજનોને સુવિધા મળતી નથી. જેના કારણે સ્થાનિકોમાં ભારે રોષની લાગણી વ્યાપી ગઇ છે. આમ બે તંત્રના ઝઘડામાં પ્રજાજનોને ગંદકીમાં રહેવાનો વારો આવ્યો છે.